Γιώργος Πετρέας

Ο **Γιώργος Πετρέας** (Καλαμάτα, 19 Νοεμβρίου 1986) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Παναθηναϊκού στο Πρωτάθλημα Ελλάδας στη θέση του κεντρικού.

## Σταδιοδρομία
Ο Γιώργος Πετρέας έκανε τα πρώτα του βήματα στο χώρο της πετοσφαίρισης στις ακαδημίες της Γ.Ε. Μεσσηνίας Καλαμάτας, στις οποίες εισήχθη από πολύ μικρή ηλικία. Το 2005 έκανε το πρώτο μεγάλο βήμα στην καριέρα του καθώς ταξίδεψε στη Θεσσαλονίκη, όπου αγωνίστηκε και με τις τρεις μεγάλες ομάδες της πόλης. Στον Άρη αγωνίστηκε για τρεις περιόδους (2005-06, 2008-09 και 2009-10), ενώ στον Π.Α.Ο.Κ. και στον Ηρακλή από μία περίοδο (2006-07 και 2007-08 αντίστοιχα). Με τον Ηρακλή κατάφερε να κατακτήσει το Πρωτάθλημα Ελλάδας 2007-08 και το Σούπερ Καπ Ελλάδας το 2007.

Το 2010 μεταγράφηκε στον Παναθηναϊκό, στον οποίο ωστόσο παρέμεινε για ένα μόλις χρόνο καθώς το 2011 μεταπήδησε στον Ολυμπιακό Πειραιώς. Το 2012 άφησε την Ελλάδα και ταξίδεψε στη Γαλλία για λογαριασμό της Ναρμπόν Βόλεϊ, στην οποία παρέμεινε για δύο περιόδους.

Το 2014 πήρε μεταγραφή στην επίσης γαλλική Αζαξιό Βόλεϊ, στην οποία παρέμεινε μέχρι το καλοκαίρι του 2017. Κατέκτησε το Σούπερ Καπ Γαλλίας το 2016, καθώς και 2 κύπελλα Γαλλίας το 2016 και το 2017. 

Στις 18 Ιουλίου του 2017 ανακοινώθηκε η επιστροφή του στον Ολυμπιακό Πειραιώς, στην προσπάθεια των Πειραιωτών να ανακτήσουν τα πρωτεία στον ελληνικό χώρο. Mε τους ερυθρόλευκους κατέκτησε το Πρωτάθλημα Ελλάδας 2017-18 και 2 Λιγκ Καπ Ελλάδας το 2018 και το 2019. Κατέκτησε επίσης το Ασημένιο μετάλλιο του Τσάλεντζ Καπ το 2018, βοηθώντας τα μέγιστα στην επιστροφή του Ολυμπιακού στο ευρωπαϊκό προσκήνιο.

Τον Μάιο του 2021 ο Γιώργος Πετρέας συμφώνησε με τον Π.Α.Ο.Κ..

Στις 22 Ιουλίου 2022 ανακοινώθηκε επίσημα η επιστροφή του στον Παναθηναϊκό έπειτα από 11 έτη. 

Στις 4 Ιανουαρίου 2023 κατέκτησε το Σούπερ Καπ Ελλάδας, αφού ο Παναθηναϊκός επικράτησε με 3–1 σετ του Π.Α.Ο.Κ. στο Ηράκλειο. Στις 12 Απριλίου με τη νίκη του Παναθηναϊκού στον τελικό του Λιγκ Καπ 2023 επί του Ολυμπιακού με 3–2 σετ, κατέκτησε το τρόπαιο για τρίτη φορά στην καριέρα του, τίτλο που επανέλαβε και κατά την περίοδο 2023-24.

## Διεθνής καριέρα
Ο Γιώργος Πετρέας είναι διεθνής με την ελληνική εθνική ομάδα από το 2008 έχοντας πραγματοποιήσει 194 συμμετοχές. Έχει συμμετάσχει σε όλες τις διοργανώσεις που έλαβε μέρος η Εθνική Ελλάδας, όπως σε προκριματικούς Ευρωπαϊκών και Παγκόσμιων πρωταθλημάτων, αλλά και σε αγώνες της Ευρωπαϊκής και Παγκόσμιας Λίγκας. Στους Μεσογειακούς Αγώνες του 2018 στην Ταραγόνα της Ισπανίας, κατέκτησε ως αρχηγός της Εθνικής το Χάλκινο Μετάλλιο μετά την νίκη στον μικρο τελικό επί της Αιγύπτου με 3–2.

## Διεθνείς τίτλοι- Διακρίσεις
**[[Μεσογειακοί Αγώνες]]
*  [[Μεσογειακοί Αγώνες 2018|Ταραγόνα - 2018]]

== Συλλογικοί Τίτλοι - Διακρίσεις ==
=== Διεθνείς διοργανώσεις ===
**Τσάλεντζ Καπ
*  2018 (Ολυμπιακός Πειραιώς)

### Εθνικά Πρωταθλήματα
**4 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]**
* 2007-08 (Ηρακλής Θεσσαλονίκης)
* 2017-18, 2018-19 (Ολυμπιακός Πειραιώς) 
* 2024-25 ( Παναθηναϊκός Α Ο)
****2η Θέση**: 2019-20 (Ολυμπιακός Πειραιώς), 2023-24 (Παναθηναϊκός Α Ο.)
****3η Θέση**: 2009-10 (Άρης Θεσσαλονίκης), 2010-11, 2022-23 (Παναθηναϊκός Α.Ο.)

**Πρωτάθλημα Γαλλίας**
* **3η Θέση**: 2016-17 (Αζαξιό Βόλεϊ)

### Εθνικά Κύπελλα
**2 [[:fr:Coupe de France masculine de volley-ball|Κύπελλα Γαλλίας]]
*2016, 2017 (Αζαξιό Βόλεϊ)

**1 Κύπελλο Ελλάδας
* 2022 (Π.Α.Ο.Κ.)

**4 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]**
* 2018, 2019 (Ολυμπιακός Πειραιώς)
* 2023, 2024 (Παναθηναϊκός Α.Ο.)
****2η Θέση**: 2020 (Ολυμπιακός Πειραιώς), 2022 (Π.Α.Ο.Κ.)

**2 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]**
* 2007 (Ηρακλής Θεσσαλονίκης)
* 2022 (Παναθηναϊκός Α.Ο.)

'''1  Σούπερ Καπ Γαλλίας
* 2016 (Αζαξιό Βόλεϊ)

## Ατομικές διακρίσεις
* Πρωτάθλημα Ελλάδας 2008-09: Πολυτιμότερος Παίκτης (MVP) 16ης αγωνιστικής  (Άρης Θεσσαλονίκης)
* Πρωτάθλημα Ελλάδας 2010-11: Καλύτερος μπλοκέρ πρωταθλήματος (65 μπλοκ πόντοι)  (Παναθηναϊκός)
* Πρωτάθλημα Ελλάδας 2011-12: Πολυτιμότερος Παίκτης (MVP) 5ης αγωνιστικής  (Ολυμπιακός)
* Πρωτάθλημα Ελλάδας 2011-12: Καλύτερος μπλοκέρ πρωταθλήματος (74 μπλοκ πόντοι)  (Ολυμπιακός)
* Πρωτάθλημα Ελλάδας 2017-18: Πολυτιμότερος Παίκτης (MVP) 22ης αγωνιστικής  (Ολυμπιακός)
* Πρωτάθλημα Ελλάδας 2017-18: Κορυφαία επτάδα Πρωταθλήματος  (Ολυμπιακός)
* Πρωτάθλημα Ελλάδας 2018-19: Πολυτιμότερος Παίκτης (MVP) ημιτελικής φάσης Πλέι-οφ  (Ολυμπιακός)
* Πρωτάθλημα Ελλάδας 2018-19: Κορυφαία επτάδα Πρωταθλήματος  (Ολυμπιακός)
* Πρωτάθλημα Ελλάδας 2019-20: Κορυφαία επτάδα Πρωταθλήματος  (Ολυμπιακός)

## Παραπομπές


## Εξωτερικοί σύνδεσμοι
* Γιώργος Πετρέας: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Γιώργος Πετρέας: Παρουσίαση - Ομάδες - Αγώνες - Στατιστικά globalsportsarchive.com
* Γιώργος Πετρέας: Ατομικά στοιχεία - Ομάδες www.volleyleague.gr
* Γιώργος Πετρέας: Ατομικά στοιχεία - Ομάδες καριέρας greekvolley.eu
* Γιώργος Πετρέας - Ευρωπαϊκή παρουσία www-old.cev.eu
* Ειδήσεις για τον Γιώργο Πετρέα  www.greekvolley.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ